Title: คำสั่งกรุงเทพมหานคร ที่ 2155/2560 เรื่อง มอบอำนาจในการดำเนินการตามพระราชบัญญัติพลังงานนิวเคลียร์เพื่อสันติ พ.ศ. 2559 ให้ข้าราชการกรุงเทพมหานครปฏิบัติราชการแทนผู้ว่าราชการกรุงเทพมหานคร

คำสั่งกรุงเทพมหานคร

คำสั่งกรุงเทพมหานคร
ที่ ๒๑๕๕/๒๕๖๐
เรื่อง
มอบอำนาจในการดำเนินการตามพระราชบัญญัติพลังงานนิวเคลียร์เพื่อสันติ พ.ศ. ๒๕๕๙
ให้ข้าราชการกรุงเทพมหานครปฏิบัติราชการแทนผู้ว่าราชการกรุงเทพมหานคร[๑]

โดยที่เป็นการสมควรมอบอำนาจในการดำเนินการตามพระราชบัญญัติพลังงานนิวเคลียร์เพื่อสันติ
พ.ศ. ๒๕๕๙ ให้ข้าราชการกรุงเทพมหานครปฏิบัติราชการแทนผู้ว่าราชการกรุงเทพมหานครเพื่อให้การดำเนินงานของกรุงเทพมหานครเป็นไปด้วยความเรียบร้อย
รวดเร็ว และมีประสิทธิภาพยิ่งขึ้น

อาศัยอำนาจตามความในมาตรา ๘๑ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘
ผู้ว่าราชการกรุงเทพมหานครจึงมอบอำนาจให้ผู้อำนวยการสำนักอนามัย มีอำนาจในการดำเนินการตามพระราชบัญญัติพลังงานนิวเคลียร์เพื่อสันติ
พ.ศ. ๒๕๕๙ โดยให้มีอำนาจยื่นแบบคำขออนุญาตรับใบอนุญาต ลงลายมือชื่อในเอกสารที่เกี่ยวข้องในการขอรับใบอนุญาต
ตลอดจนดำเนินการอื่นใดอันเกี่ยวข้องในการรับใบอนุญาตสำหรับเครื่องกำเนิดรังสี

ทั้งนี้ ตั้งแต่บัดนี้เป็นต้นไป

สั่ง ณ
วันที่ ๓ กรกฎาคม พ.ศ. ๒๕๖๐
พลตำรวจเอก
อัศวิน  ขวัญเมือง
ผู้ว่าราชการกรุงเทพมหานคร

พิมพ์มาดา/อัญชลี/จัดทำ
๒๑ กันยายน
๒๕๖๐

นุสรา/ตรวจ
๒๓ กันยายน ๒๕๖๐

[๑] ราชกิจจานุเบกษา
เล่ม ๑๓๔/ตอนพิเศษ ๒๒๙ ง/หน้า ๔๘/๑๙ กันยายน ๒๕๖๐